Uživanie magnerotu pocas tehotenstva
Dobrý deň, chcela by som sa spytať kolko je vhodné užiť tabletiek magnerotu počas tehotenstva. Ďakujem
Dobrý deň,
Ďakujeme za vašu otázku. Liek Magnerot obsahuje horčík v kombinácii s kyselinou orotovou, ktorá zlepšuje jeho vstrebávanie. Každá tableta obsahuje 500 mg orotátu horečnatého, dihydrát, čo zodpovedá 32,8 mg horčíka. Dávkovanie je individuálne, riadi sa podľa závažnosti nedostatku horčíka, prípadne jeho potreby. Ak lekár- vo vašom prípade gynekológ neurčil inak, liečba sa začína dávkou 3x denne 2 tablety počas prvého týždňa, potom sa pokračuje s dávkou 1-2 tablety 1-2x denne. Dĺžka liečby je minimálne 6 týždňov a je vhodný aj na dlhodobé užívanie.
Užívanie horčíka vo forme lieku alebo výživového doplnku je potrebné na konci tehotenstva (36. - 38.týždeň) prerušiť, aby nedošlo k ovplyvneniu kontrakčnej činnosti.
Prajem pekný zvyšok dňa.
S pozdravom
Mgr. Tamara Jakúbeková